标题：冯宿
人物简介
冯宿[唐]（公元七六七年至八三六年）字拱之，（一作珙之）婺州东阳人。生于唐代宗大历二年，卒于文宗开成元年，年七十岁。贞元中，与弟定并登进士第。初为徐州张建封掌书记。长庆时，由比部郎中进知制诰。历工、刑二部侍郎，累封长乐县公，擢东川节度使。疾革时，适将断一重刑之案，家人请宥之。宿道：“命修短，天也。吾不敢挠法以求佑”！卒，命薄葬，悉以平生书纳墓中。谥曰懿。宿著有文集四十卷，《新唐书志及旧唐书本传》传于世。  冯宿冯宿(766—836)字拱之，东阳塘西冯家楼人。唐贞元年间，与弟定及从弟审、宽并中进士，任徐州节度使张建封书记。建封卒，宿为其子愔平定内乱，后因不愿协佐张愔，为浙东观察使贾全幕宾，张愔上奏朝廷，宿被贬为泉州司户参军。不久，召为太常博士，转虞部、都官二员外郎。元和十二年(817)，从裴度东征，任彰义军节度判官。淮西平定后，升为比部郎中，后累官至左散骑常侍兼集贤殿学士。大和二年(828)，任河南尹。洛宛使姚文寿纵部曲强夺民田，吏不敢捕。宿乘集会之机，捕杀夺民田者，并张榜公布罪状，为时人称许。四年，入为工部侍郎，继调刑部侍郎，修《格后敕》30篇。调兵部侍郎，累封长乐县公。九年，任剑南东川节度使，修建城郭，增备兵械，兴修水利，颇多建树。生平与韩愈友善，亦以古文名于时。病重时，有囚犯将处重刑，家人请宿恕以积德延寿，冯宿说：“命修短，天也。挠法以求祐，吾不敢。”卒，赠吏部尚书，谥懿。遗命薄葬。著作有《冯宿集》40卷。
新唐书《冯宿传》
冯宿，字拱之，婺州东阳人。父子华，庐亲墓，有灵芝、白兔，号“孝冯家”。 
宿贞元中与弟定、从弟审、宽并擢进士第，徐州张建封表掌书记。建封卒，子愔为军中胁主留事。李师古将乘丧复故地，愔大惧。于是，王武俊拥兵观衅，宿以书说曰：“张公与公为兄弟，欲共力驱两河归天子，天下莫不知。今张公不幸，幼儿为乱兵所胁，内则诚款隔绝，外则强寇侵逼，公安得坐视哉？诚能奏天子不忘旧勋，赦愔罪，使束身自归，则公有靖乱之功、继绝之德矣。”武俊悦，即以表闻，遂授愔留后。宿不乐佐愔，更从浙东贾全观察府。愔憾其去，奏贬泉州司户参军。 
召为太常博士。王士真死，子承宗阻命，不得谥，宿谓世劳不可遗，乃上佳谥，示不忘忠。再迁都官员外郎。裴度节度彰义军，表为判官。淮西平，除比部郎中。长庆时，进知制诰。牛元翼徙节山南东道，为王廷凑所围，以宿总留事。还，进中书舍人，出华州刺史，避讳不拜，徙左散骑常侍、兼集贤殿学士。拜河南尹。洛苑使姚文寿纵部曲夺民田，匿于军，吏不敢捕。府大集，部曲辄与文寿偕来，宿掩取榜杀之。历工部、刑部二侍郎。修《格后敕》三十篇，行于时。累封长乐县公。 
擢东川节度使，完城郛，增兵械十余万，诏分余甲赐黔巫道。涪水数坏民庐舍，宿修利防庸，一方便赖。疾革，将断重刑，家人请宥之，宿曰：“命修短，天也。挠法以求佑，吾不敢。”卒，年七十，赠吏部尚书，谥曰懿。治命薄葬，悉以平生书纳墓中。 
子图，字昌之，连中进士、宏辞科。大中时，终户部侍郎、判度支。宽为起居郎。
作品一览
○鲛人卖绡赋（以“难得之货，色如轻雾”为韵）
彼巨海兮，鲛人是居。作轻绡兮，厥状纷如。不日而成，固可卷而怀也；候时将见，期善价而沽诸。出波心而月彩相绚，映泉室而云阴乍虚。其来不测，其丽何极。行市道而莫知，访人寰而未识。非运思於文绣，讵用功於纺织。足使大贾惭容，众珍掩色。岂重锦之云比，谅千金而求直。夫鲛者水府之所生，绡者鲛人之所成。奇货聿来，宁假手於蚕绩；变形斯至，非挂籍於王征。方雾?而犹薄，拟冰纨而更轻。苟未知而不售，恒固执而潜行。皓如凝露，纷若游雾。爰洁尔容，不愆於素。质初阶於蜃蛤，名不登於贡赋。知慢藏诲盗，哂泉客之遗珠；悟冶容诲淫，耻《风》人之抱布。伟夫游洞穴，媚清澜。趋市人远，凌波路难。贵朴全真，讵关乎日浴；出潜离隐，岂效於泥蟠。且深不可测，赤水之珠求得；往莫可追，汉皋之佩且欺。是绡也，成於无?关，动若随时。辞海底之潜处，赴日中之会期。属吾皇斥无用之宝，贱难得之货。徒待价而称珍，庶转身而远播。
○初日照冰池赋（以“鲜彩朝澈，寒光入座”为韵）
日生东方，冰满池塘。以涸Ё之寒质，承亭瞳之晓光。其象斯洁，其容可阅。炳尔昭焕，朗然澄澈。可爱之德，已闻《左氏》之经；如履之心，更忆《诗》人之说。即合体而光辉，且负暄而昭晰。全嗤岭北之梅，讵比墙阴之雪。美其林烟早晴，寰宇凄清。池有水兮冰合，天无云兮日明。凝阴尚积，暖气潜盈。淋漓兮向阳和而未泮，皎洁兮睹津润之将生。所谓当此严景，昭兹阳彩。上下相融，贞明共在。斯乃元化所结，元功不宰。日有曜而必临，冰无心而有待。不然，何大明兮方悬，凝质惟坚。斜景自高而来照，素耀相向而俱妍。曲岸增媚，平沙更鲜。岂西陆之中，候朝觌而方出；东海之上，泮阴火之潜然。是知清兴攸集，氛埃不入。随阳而孤雁初飞，向暖而群鸥乍立。且日者分乎两曜，冰者生於Ё寒。既清贞而可赏，信温煦之咸欢。足使励志求鉴，探幽就观。何必挹琼浆於丹灶，思夕露於金盘。曷若色映朝户，光陵晓座。冰生池上，岂羡玉壶之明；日下池中，全遇隙驹之过。聊赋之以体物，庶同《白雪》之难和。
○星回於天赋（以“数将纪终，岁且更始”为韵）
天其运乎，岁聿云莫。彼星回而斗建，实维新而去故。摄提克正，无闻黍累之差；悬象著明，不忒阴阳之数。仰观苍苍，悠久且长。一十二分终而复始，二十八宿巡而有常。各安其位，各正其方。每披云而见质，恒耿汉而流光。凌霜??，烛夜煌煌。瞻彼星之回复，知改岁之方将。岂不以式遵晷度，无失纲纪。纵横其状，逐青阳而左旋；璀璨其容，候招摇而东指。匝四气而为度，临万户而可视。圣人所以参象於躬，考正极中。天盖高而道远，星且回於岁终。悠悠积气，奕奕长空。潜应历以相授，若循环之不穷。且运故无穷，时亦有替。三光垂其极，四序成其岁。必当观大象以立规，验周星而取制。方今时惟行夏，令无苟且。帝感於天，而克保休祥；星回於天，而不乖次舍。故得律应时贞，昭回上清。星归其本，岁亦将更。遵旧纪而无谬，反初元而作程。则有博古之士，学於太史。观岁杪而星穷，知有卒而有始。於是徵《月令》以挥翰，谈天经而赋美。
○为裴相公谢淮西节度使表
臣度言：伏奉去年七月二十五日制书，除臣门下侍郎同中书门下平章事充淮西节度、观察、处置等使蔡州刺史并淮西宣慰、处置等使。缘逆贼吴元济尚拒王师，遂於郾城县权为理所。臣笃励群帅，潜设多方，倾其重兵，顿在洄曲。今月十七日，唐、邓节度使李?承虚直进，生致元凶。臣与贾栅三营诸军，便降洄曲三万馀众。积年逋寇，翌日殄除，淮右千里，通行无碍。臣以二十五日，领所部兵马及归顺将士至蔡州上讫。豺豕旧穴，迎风而汛扫；鸱枭故林，应节而黄落。瞀瞀者咸观尧日，皤皤者重识汉仪。臣以不才，猥当重寄，力排苟且之议，上赞圣明之心，不敢偷安庙堂，遂乞亲临疆埸，陛下初犹未（一作不）许，微臣亟请是行，睿旨丁宁，宠光照耀，臣中心自警，毕命无憾，若不成事，必当死绥。伏赖神道恶盈，罪人斯得，而今而後，方保馀生，就天地削平之功，贻策书不朽之美，足使懦夫增气，犷俗刳心，方偃武以修文，故?劳而永逸。臣谨敷扬帝泽，宣布国章，涤其瑕疵，衣以襦?。俾斯污俗咸若，新邦底宁。但以才乏折冲，任兼中外，摩顶至踵，谅无非其渥恩，知臣者君，庶不辱於元鉴，无任感激忻喜之至。其承荐人自代，具於别状。
○为马总尚书谢除彰义军节度使表
臣某言：臣今月某日中使某至，伏奉九日制书，除臣工部尚书兼御史大夫充彰义军节度、观察、处置等使，并赐官告一通、旌节一副，及手诏等。雨露恩覃，沾霈易及，邱山施重，负乘难胜，臣某中谢。伏惟睿圣文武皇帝陛下文教畅三台，武功加四海，蕞尔淮寇，久稽灵诛，盖怀舍服之心，不以虔刘为事。既以统之上将，抚以中台，臣实妄庸，获充贰职，诚无裨补，亦备阽危。顷来面辞，密奉天旨，以为此道，必付微臣。苍黄受恩，黾勉从事，幸擒元恶，曾未逾时。果复圣言，遽承宠命。彩章五色，虔奉玺书，赏罚二权，猥操兵柄。鸿私荐及，蚊力何堪，即以今月上讫。臣伏闻师之所处，荆棘生焉，今管内数州，凋残极矣，遍郊骸?，比屋疮痍。谨当扇以皇风，施之帝泽，俾污俗迁善，顽人向方。知无不为，敢竭微志，事有未便，即当上闻。徒以迹远阙庭，恋深皂栈，凿门授钺，空愧於兹，执贽奉璋，未知何日。
○禁版印时宪书奏
准敕禁断印历日版。剑南两川及淮南道，皆以版印历日鬻於市。每岁司天台未奏颁下新历，其印历已满天下，有乖敬授之道。
○与王武俊书
张公与君为兄弟，欲同力驱两河归天子，众所知也。今张公没，幼子为乱兵所胁，内则诚款隔绝於朝廷，外则境土侵逼於强寇，孤危若此，公安得坐视哉。诚能奏天子，念先仆射之忠勋，舍其子之迫胁，使得束身归阙，则公於朝廷有靖乱之功，於张氏有继绝之德矣。
○兰溪县灵隐寺东峰新亭记
东阳实会稽西部之郡，兰溪实东阳西鄙之邑。岁在戊寅，天官署洪君少卿以为之宰。君之始至，则用信待物，用勤集事，信故人洽，勤故人阜，未期月而其政成。後三年夏六月，予过其邑。洪君导予以邑之胜赏，於是有东峰亭之游。背城之?，半里而近。初届佛刹，刹之上方，而亭在焉。松门盖空，石道如带，足倦累息，然後造夫极焉。向之池隍馆宇之多，旗亭??之喧，途道往来之众，簿书鞅掌之繁，顾步之际，忽焉如失。但山风<风刘>々，岭云峨峨，飞轩凭空，洞壑在下，向背殊状，昏明异色。指遥青而点黛者问之，则曰某山某岩某林某墅；指远白而曳练者问之，则曰某洲某渚某湫某塘。高深互呈，心目相竞，飘若象外，意其幻成。予既谐其私，爰究其本。先是邑微登攀游观之所，洪君曾是挈俸钱二万，经斯营斯。因地於山，因材於林，因工於子来，因时於农隙，一何易也。崇山峻谷，佳境胜概，绵亘伏匿，一时发朗，又何能也。君在建中、兴元之间，为江南西道节度使曹王所知。时方军兴，贼寇压境，供亿仓卒，赋平人和，王实赖之。故御史大夫郑、滑节度卢公群与君尝同僚，每号之曰：“精金百炼，良骥千里。”诚矣。然则是邑之理，兹亭之胜，於君之分，不为难能。夫播芳尘而鼓馀波者，非文莫可，遂揽笔为记，刊於石而附诸地志焉。
野史逸闻
冯宿　 　　冯宿，文宗朝，扬历中外，甚有美誉，垂入相者数矣。又能曲事北司权贵，咸得其欢心焉。一日晚际，中尉封一合，送与之。开之，有乌（“乌”字原空缺，据陈校本改）中二顶，暨甲煎面药之属。时班行结中贵者，将大拜，则必先遗此以为信。冯大喜，遂以先呈相国杨嗣复，盖常佐其幕也。冯又性好华楚鲜洁，自夕达曙，重衣数袭。选骏足数匹，鞍鞯照地，无与比。冯以既有的信，即不宜序班，欲穷极称惬之事，遂修容易服而入。至幕次，吏报有按，则伪为不知。比就，果有按。谒者捧麻，必相也。将宣，则谒者向殿，执敕罄折，朗呼所除拜大僚之姓名，既而大呼曰：“萧仿。”冯乃惊仆于地，扶而归第，得疾而卒。盖其夕拟状，将付学士院之时，文宗谓近臣曰：“冯宿之为人，似非沉静；萧仿方判盐铁，朕察之，颇得大臣之体。”遂以易之。（出《玉堂闲话》） 　　【译文】 　　冯宿在唐文宗在位时，为官的政绩朝中朝外都宣传，很有声誉，他差点儿当上宰相的有好多次了。又能奉承北司的豪门贵族，深得他们的欢心。一天傍晚，中尉送来一只封闭的盒子，打开后，看到里面有两顶乌纱帽，以及甲香防冻膏之类的东西。当时朝中官员结交显贵侍从宦官的人，如果将升大职，一定先用这些东西通消息。冯宿欣喜万分，就把这些呈送给宰相杨嗣复，大概因为冯宿常常辅佐他。冯宿喜欢衣着华丽干净整洁，从晚到早要换几套华贵的衣服。挑选几匹骏马，鞍鞯光亮照地，无与伦比。冯宿认为有了可靠的消息，就不适合依序上班，要尽情享受称心如意的快乐，就修整容貌换好衣服前往相府。到了幕府附近时，小吏通报说已有诏书，冯宿假装不知。等到了幕府，果然已有诏书。通接宾客的近侍捧着诏书，看来一定是宰相的职位。将要公布时，那近侍面向大殿，躬身拿着诏书，大声叫着所授大官的姓名，接下去大声叫道：“萧仿！”冯宿竟然惊诧得仆到在地。别人搀扶他回到家，就得病死了。原来那晚准备拟定委任状送到学士院时，唐文宗对亲近大臣说：“冯宿的为人，好像不够沉稳。萧仿兼任盐铁官时，我观察他，很有大臣的风度。”于是用萧仿代替了冯宿。